**Istorija kaip detektyvas: Ką įdomaus galiu rasti Lazdynuose?**

**Pamokos planas**

**Pamokos tema pagal ugdymo planą:** Artimoje aplinkoje esančio kultūros paveldo objekto aplankymas ir aptarimas.

**Pamokos tikslas -** susipažinti su artimoje aplinkoje esančiais istorijos ir kultūros paveldo objektais.

**Pamokos uždaviniai:**

1. Pažinti savo gyvenamosios vietovės unikalumą.
2. Mokytis globoti savo gyvenamosios vietovės, krašto istorinį ir kultūrinį palikimą.
3. Gebėti orientuotis vietovėje, naudojant įvairias pagalbines priemones (žemėlapį, mobilų telefoną).
4. Mokytis panaudoti šiuolaikines skaitmenines technologijas informacijos rinkimo ir pažinimo tikslais.
5. Mokytis darniai dirbti komandoje.
6. Mokytis apibendrinti ir pristatyti savo atlikto tyrimo rezultatus.

**Pamokos metu ugdomos kompetencijos:**

* **Pažintinė.** Lankant istorijos ir kultūros paveldo objektą mokytis atlikti tyrimą, mokytis rinkti reikalingą informaciją iš įvairių šaltinių, mokytis daryti išvadas;
* **Socialinė, emocinė ir sveikos gyvensenos kompetencija**. Susipažinti su gyvenamosios vietovės istorija, išmokti nagrinėti istorinių asmenybių biografijas.
* **Kūrybiškumo kompetencija.** Sukurti istorinį pasakojimą.
* **Kultūrinė kompetencija**. Suvokti istorinio ir kultūrinio paveldo reikšmę, mokytis jį puoselėti.
* **Komunikavimo kompetencija.** Pristatant tyrimo rezultatus mokytis pateikti savąjį istorijos supratimą.
* **Skaitmeninė kompetencija.** Išmokti naudoti IT priemones mokymo tikslais.

**Mokiniai:** pamoka skirta 5 - 6 kl. mokiniams.

**Priemonės:** užduoties lapai, mobilus telefonas, kompiuteris.

**Vertinimas:** apibendrinamasis.

**Ugdymo metodai:**  žodinis (aiškinimas, pokalbis), praktinis (stebėjimo), vaizdinis (praktinis darbas, pristatymas).

**Užduoties vieta:** Vilnius, Lazdynai (Architektų, Žėručio ir Erfurto gatvės).

Užduoties maršrutas (objektai):

1. Architektų g.152 (skulptūra „Rytas“)
2. Architektų g. 115 (skveras, skulptūra „Statybininkas“)
3. Architektų g. 105 (gyvenamasis namas su memorialine lenta, skirta V. Vaitkaus atminimui)
4. Erfurto g. 4 ( Eugenijos Šimkūnaitės butas muziejus)
5. Erfurto g. 1 (skveras, paminklinis akmuo, skirtas Eugenijai Šimkūnaitei)
6. Architektų g. 17 (Lazdynų biblioteka)
7. Architektų g. 19 (skulptūra „Vėtrungė“)
8. Architektų g. ir Žėručio g. sankirta (skulptūra „Kanklininkė)
9. Erfurto g. 13 (Lazdynų baseinas)
10. Erfurto g. 3 (Šv. Jono Bosko bažnyčia)

**Pamokos struktūra**

|  |  |  |
| --- | --- | --- |
| **Pamokos dalis** | **Veiklos** | **Pastabos** |
| Įvadinė (klasėje) | 1. Mokytojas pristato pamokos temą, tikslą ir uždavinius, mokinių veiklos planą.2. Mokiniai susiskirstomi į grupes.3 Mokytojas su mokiniais aptaria užduoties atlikimo priemones ir veiklas (t. y. ką reikia turėti su savimi ir kaip elgtis užduoties atlikimo metu) | Mokinių grupės dydis priklauso nuo klasės mokinių skaičiaus ir mokinių gebėjimų.Grupėse mokiniai turi išsirinkti komandos vadovą ir pasiskirstyti vaidmenimis.  |
| Pasirengimas (klasėje) | 1. Mokytojas išdalina užduoties atlikimo lapus grupėms.2. Grupės žemėlapyje pažymi objektus, kuriuos reikia aplankyti (pagal pateiktus adresus).3. Mokytojas kartu su mokiniais nubraižo užduoties atlikimo maršrutą, pažymėdami vietas pagal pateiktus adresus.  | Pasirengimo metu mokiniai naudojasi telefonais, kompiuteriu ir mokytojo pagalba. |
| Užduoties atlikimas | 1. Mokiniai vyksta pagal nustatytą maršrutą ir pažymėtose vietose ieško įdomių objektų.2. Atradę vertingus kultūros ir istorijos objektus, juos fotografuoja.3. Atrastus objektus įvardina ir fiksuoja užduočių atlikimo lapuose.4. Negalėdami įvardinti aptikto objekto jį tiesiog fiksuoja ir nurodo, kad objekto pavadinimą patikslins vėliau. | Mokytojas/ai lydi mokinius ir konsultuoja,Viisos mokinių grupės gali eiti kartu arba atskirai (jeigu yra pakankamai lydinčių mokytojų). |
| Refleksija (klasėje/netradicinėje aplinkoje) | Mokiniai pasidalina užduoties atlikimo įspūdžiais: kaip sekėsi dirbti komandoje, kas buvo lengva, kas sunku, kas juos nustebino. | Refleksijos vieta pasirenkama pagal metų laiką ir oro sąlygas. |
| Namų darbas | 1. Namuose mokiniai papildo savo tyrimo rezultatus informacija iš interneto ir kitų šaltinių: nurodo tikslų atrasto objekto pavadinimą, jo paskirtį, papildo žmogaus biografijos duomenimis (jei objektas skirtas žmogui), duomenimis apie autorių (jei objektas yra meno kūrinys) ir kita informacija.2. Surinktos informacijos pagrindu mokiniai parengia pristatymą (skaidrės, plakatas, kt.). |  |
| Užduoties rezultatų pristatymas (klasėje) | 1. Savo grupės atliktos užduoties rezultatus mokiniai pristato klasės draugams.2. Mokiniai aptaria užduoties rezultatus ir surinktos informacijos reikšmingumą (Ką aš naujo sužinojau apie Lazdynus?) | Mokiniai gali išrinkti geriausią pristatymą. |